Diari Oficial de la Generalitat Valenciana


Sumari del DOGV 3904, del 26-12-2000 (2000/10964)

Informació pública de l'alternativa tècnica de programa d'actuació integrada de les unitats d'execució números 1 i 2 del Pla de Reforma Interior Polígon Industrial Plans.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3904

Data del DOGV
:   26-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10942


Organisme emissor
:   Ajuntament de Gata de Gorgos

Tipus de document
:   Anunci

Informació pública de l'alternativa tècnica de programa d'actuació integrada de les unitats d'execució números 1 i 2 del Pla de Reforma Interior Polígon Industrial Plans. [2000/M10232]
  
L'Agrupació d'Interés Urbanístic Polígon Plans, CIF número G-53194050, constituïda per escriptura atorgada davant el notari de Gata de Gorgos (Alacant), el senyor Ricardo Monllor González, el 6 de maig de 1997, domiciliada segons l'article 3 dels estatuts incorporats en l'esmentada escriptura constitutiva a Gata de Gorgos, carretera nacional 332, km191, representada pel senyor Francisco José Salvador Pons, amb NIF número 04605890-R, com a president de l'esmentada agrupació, formula alternativa tècnica de programa d'actuació integrada. El seu àmbit és el de les unitats d'execució números 1 i 2, delimitades en el corresponent pla de reforma interior per a tramitar-hi conjuntament, i que conté l'ordenació detallada del sector, àmbit de programació comprensiu dels terrenys compresos en la delimitació següent:
  
- Unitat d'execució número 1:
  
- Nord: via de Ferrocarrils de la Generalitat Valenciana.
  
- Sud: carretera nacional 332.
  
- Est: zona residencial existent. Unitat d'execució número 3.
  
- Oest: terme municipal de Pedreguer.
  
Comprén una superfície de 100.839 metres quadrats.
  
- Unitat d'execució número 2:
  
- Nord: carretera nacional 332.
  
- Sud: carretera de Pedreguer.
  
- Est: desviament de la carretera de Xàbia.
  
- Oest: terme municipal de Pedreguer.
  
Comprén una superfície de 77.878 metres quadrats.
  
La superfície total de les dues unitats d'execució que constitueixen l'àmbit de la programació comprén una extensió de 178.717 metres quadrats.
  
Integren l'alternativa tècnica els documents següents:
  
1. Pla de reforma interior, amb annex d'homologació.
  
2. Projecte d'urbanització.
  
La documentació es tramita per la via del procediment ordinari establit en l'article 46 de la Llei 6/1994, de 15 de novembre, Reguladora de l'Activitat Urbanística (LRAU).
  
Pel Decret de l'alcalde president de l'Ajuntament de Gata de Gorgos (Alacant) de data 15 de maig de 2000, s'ordena l'exposició al públic d'aquesta alternativa.
  
Durant un primer termini de 20 dies, que es comptaran des del dia següent (inclusivament) a la publicació d'aquest edicte en el Diari Oficial de la Generalitat Valenciana, qualsevol persona interessada podrà consultar l'esmentada alternativa tècnica a l'ajuntament.
  
Pròrroga.
  
Durant els 10 primers dels 20 dies esmentats adés, qualsevol persona podrà produir la pròrroga per altres 20 dies addicionals, amb la finalitat de presentar una alternativa tècnica substancialment diferent a l'enunciada ací i en competència amb aquella.
  
Presentació d'alternatives en competència.
  
Durant els 20 dies esmentats (que seran 40 dies si hi haguera pròrroga), qualsevol persona podrà presentar alternatives tècniques, davant l'ajuntament, en competència amb l'exposada al públic o al·legacions respecte d'aquesta o aquelles.
  
Proposicions juridicoeconòmiques.
  
Durant els cinc dies següents al termini de presentació d'alternatives tècniques en competència, es podran presentar, davant l'ajuntament, proposicions juridicoeconòmiques, en plica tancada, per a licitar per l'adjudicació del programa en relació amb qualssevol alternatives tècniques presentades en competència amb motiu de la que ací s'anuncia. A les 12.00 hores del dia hàbil següent al cinqué de termini, se'n procedirà a l'obertura en acte públic. Si és dissabte, l'acte es posposarà al dia hàbil següent.
  
Al·legacions.
  
Durant el termini de presentació d'alternatives tècniques en competència, les persones interessades podran presentar al·legacions a la que ací s'anuncia. Així mateix, durant el termini de presentació de pliques i el dia de l'obertura d'aquestes, qualsevol persona podrà informar-se a l'ajuntament de les alternatives tècniques presentades i formular-hi al·legacions.
  
També durant els 10 dies següents al de l'obertura de pliques, qualsevol persona podrà informar-se a l'ajuntament de les alternatives tècniques i proposicions juridicoeconòmiques presentades i presentar-hi al·legacions.
  
Les al·legacions, en qualsevol moment que es formulen, es presentaran davant l'ajuntament, i podran versar sobre el document que ací s'anuncia o sobre tots els que es presenten davant l'ajuntament, amb motiu d'aquest edicte.
  
No constant en els registres del cadastre ni en els padrons municipals dades sobre l'adreça fiscal dels interessats (titulars cadastrals) que a continuació s'esmenten, ha resultat impossible emplenar l'avís en l'adreça fiscal d'aquests, d'acord amb el que exigeix l'article 46 de la LRAU:
  
De conformitat y en analogia amb allò establit respecte a la notificació edictal per l'article 59.4 de la Llei 30/1992, de 26 de novembre, en la redacció de la Llei 4/1999, de 13 de gener, s'avisa als esmentats titulars cadastrals del contingut de l'edicte, que així mateix s'insereix en el Butlletí Oficial de la Província d'Alacant, al tauler d'anuncis de l'ajuntament i en un diari d'informació general, als efectes substitutius de l'avís personal a què es refereix l'article 46 de la LRAU.